b'\n_START_ARTICLE_\nPSS-asema\n_START_PARAGRAPH_\nPisi-Saarim\xc3\xa4ki-Sammatus -asema, johon liitettiin my\xc3\xb6hemmin M\xc3\xa4kri\xc3\xa4j\xc3\xa4rvi\xe2\x80\x93Syv\xc3\xa4rinkaupunki\xe2\x80\x93Syv\xc3\xa4ri -alue, oli jatkosodassa k\xc3\xa4ytetty taisteluasema It\xc3\xa4-Karjalassa.\n_START_SECTION_\nLinnoittaminen\n_START_PARAGRAPH_\nAseman linnoitusty\xc3\xb6t alkoivat vuoden 1942 aikana ja kes\xc3\xa4\xc3\xa4n 1944 tullessa linja oli kohtalaisessa taistelukunnossa. PSS-asemaa oli suunniteltu k\xc3\xa4ytt\xc3\xa4\xc3\xa4 "saranana" mahdollista It\xc3\xa4-Karjalasta vet\xc3\xa4ytymist\xc3\xa4 varten aseman suojatessa per\xc3\xa4\xc3\xa4ntyvien suomalaisten vasenta sivustaa.\n_START_SECTION_\nTaistelut\n_START_PARAGRAPH_\nNeuvostoliiton Karjalan Rintaman aloitettua hy\xc3\xb6kk\xc3\xa4yksens\xc3\xa4 20. kes\xc3\xa4kuuta suomalaiset per\xc3\xa4\xc3\xa4ntyiv\xc3\xa4t nopeasti PSS-asemaan. He ryhmittyiv\xc3\xa4t puolustukseen 24. kes\xc3\xa4kuuta menness\xc3\xa4. Neuvostojoukot olivat kuitenkin tehneet jo 23. kes\xc3\xa4kuuta aamuy\xc3\xb6ll\xc3\xa4 Laatokalla maihinnousun Tuulokseen 40 kilometri\xc3\xa4 aseman selustaan. Maihinnousu katkaisi Laatokan rannan suuntaisen maan- ja rautatien. Molemmat olivat elint\xc3\xa4rkeit\xc3\xa4 PSS-aseman ja muiden Laatokan-Karjalan suomalaisjoukkojen huollolle . Viimeisten suomalaisten ryhmittyess\xc3\xa4 puolustukseen linja murtui Pisin alueella ja VI armeijakunnan komentaja Aarne Blick antoi luvan luopua PSS-asemasta. Taistelu asemasta kesti noin kaksi p\xc3\xa4iv\xc3\xa4\xc3\xa4. Suomalaisia oli asemaa puolustamaan 8. divisioona ja 15. prikaati. Neuvostojoukot hy\xc3\xb6kk\xc3\xa4siv\xc3\xa4t asemaa vastaan kolmella armeijakunnalla.\n_START_SECTION_\nLuopuminen\n_START_PARAGRAPH_\nPSS-aseman menett\xc3\xa4misen j\xc3\xa4lkeen suomalaiset vet\xc3\xa4ytyiv\xc3\xa4t taistellen U-asemaan.'